Μιχάλης Τρεμόπουλος

Ο Μιχάλης Τρεμόπουλος (Σέρρες, 3 Μαρτίου 1958) είναι Έλληνας δικηγόρος, δημοσιογράφος, συγγραφέας, δημοτικός σύμβουλος Θεσσαλονίκης και πρώην ευρωβουλευτής στην ομάδα των Πράσινων (Green/EFA) 

 Βιογραφικό 
Σπούδασε νομικά στο Αριστοτέλειο Πανεπιστήμιο Θεσσαλονίκης και έκανε μεταπτυχιακές σπουδές στην κοινωνική οικολογία στο Ινστιτούτο Κοινωνικής Οικολογίας (Vermont, USA), με ιδρυτή τον Μάρεϊ Μπούκτσιν.

Εργάστηκε σε τηλεοπτικά κανάλια, ραδιοφωνικούς σταθμούς και εφημερίδες. Έχει εκδώσει βιβλία τοπικής ιστορίας, κοινωνικού και οικολογικού περιεχομένου. Διετέλεσε αρχισυντάκτης περιοδικών τοπικής ιστορίας.

Στη Δευτεροβάθμια Αυτοδιοίκηση εκλέχθηκε νομαρχιακός σύμβουλος Θεσσαλονίκης (1998-2010) και περιφερειακός σύμβουλος Κ. Μακεδονίας (2010-2016) με την "Οικολογία-Αλληλεγγύη"”. Στην Πρωτοβάθμια Αυτοδιοίκηση εκλέγεται από το 2019 ως Δημοτικός Σύμβουλος Θεσσαλονίκης ("Οικολογία-Αλληλεγγύη", 2019 -"Θεσσαλονίκη για Όλους", 2023-σήμερα). 

Πολιτικά, υπήρξε ιδρυτικό μέλος των Οικολόγων Εναλλακτικών (1989-1991), των Οικολόγων Πράσινων (2002-2016), των Πράσινων (2020) και των Πράσινων-Οικολογία (2024-).

Ως ευρωβουλευτής ήταν αντιπρόεδρος της Επιτροπής Περιφερειακής Ανάπτυξης του ευρωκοινοβουλίου (2009-12) και μέλος της Επιτροπής Περιβάλλοντος, Δημόσιας Υγείας και ασφάλειας Τροφίμων. Διετέλεσε μέλος της μόνιμης Αντιπροσωπείας του Ευρωπαϊκού Κοινοβουλίου για τις σχέσεις με την Αλβανία, τη Βοσνία-Ερζεγοβίνη, τη Σερβία, το Μαυροβούνιο και το Κοσσυφοπέδιο. Ήταν ανάμεσα στα 15 πιο παραγωγικά μέλη του ευρωκοινοβουλίου. και παραιτήθηκε στο μέσον της θητείας, λόγω εναλλαγής (Φεβρ. 2012),

Έχει οικολογική και κοινωνική δράση από το 1975, με ενεργό εμπλοκή στην ίδρυση, τη διοίκηση και τις δράσεις οργανώσεων της κοινωνίας των πολιτών, όπως της Ένωσης για την Ποιότητα της Ζωής – Ε.ΠΟΙ.ΖΩ. Θεσσαλονίκης (πρόεδρος 1978-82), της Οικολογικής Κίνησης Θεσσαλονίκης (ιδρυτικό μέλος, 1982), του Κέντρου Πληροφόρησης και Τεκμηρίωσης για τον ρατσισμό, την οικολογία, την ειρήνη και τη μη βία «Αντιγόνη» (ιδρυτικό μέλος, 1993-), οργανώσεων κοινωνικής και αλληλέγγυας οικονομίας https://www.bioscoop.gr/ κ.α.

Είναι δικηγόρος, εξειδικευμένος σε θέματα περιβάλλοντος, ποιότητας ζωής και δικαιωμάτων.

 Συγγραφικό έργο 
 Η ιπτάμενη Ιστορία της Θεσσαλονίκης (2001)
 Η Θεσσαλονίκη των νερών  ] (μαζί με τον Γ. Μπλιώνη) (2017)
 Τα τρία Ε (ΕΕΕ) και ο εμπρησμός του Κάμπελ - το πογκρόμ του 1931 στη Θεσσαλονίκη (2018)

 Βιβλία -εκδόσεις με ελεύθερη πρόσβαση 

 Οι Πράσινοι στην Αυτοδιοίκηση: επιτυχημένα παραδείγματα από την Ευρώπη 
 Χρηματοδοτικά Εργαλεία για Πράσινες Επενδύσεις: Οδηγός για την Αυτοδιοίκηση και τη Βιώσιμη Περιφερειακή Ανάπτυξη 
 Η Κοινωνική Οικονομία ως απάντηση στην οικο-κοινωνικο-οικονομική κρίση 
 Εγχειρίδιο της Πρωτοβουλίας Ευρωπαίων Πολιτών: Οδηγός για το πρώτο υπερεθνικό εργαλείο άμεσης δημοκρατίας στον κόσμο 
 Έκθεση για τη διαφάνεια στην περιφερειακή πολιτική και στη χρηματοδότησή της
 Οδηγός ανάπτυξης Γραφείου Περιφερειακής Εκπροσώπησης στην ΕΕ  (από κοινού με τον Θ. Βασιλόπουλο)

 Παραπομπές 

Κατηγορία:Έλληνες δημοσιογράφοι του 20ού αιώνα
Κατηγορία:Πρόεδροι Παρατάξεων Περιφέρειας Κεντρικής Μακεδονίας
Κατηγορία:Περιφερειακοί Σύμβουλοι Κεντρικής Μακεδονίας
Κατηγορία:Δημοτικοί Σύμβουλοι ανά την Ελλάδα
Κατηγορία:Ευρωβουλευτές της Ελλάδας εκλεγμένοι την περίοδο 2009-2014
Κατηγορία:Ευρωβουλευτές εκλεγμένοι με τους Οικολόγους Πράσινους